AUR înfiinţează Departamentul 
„Legea Codrului de AUR”, coordonat 
de activistul Tiberiu Boșutar 

Alături de activistul Tiberiu Boșutar, Aur dă startul celui mai 
important proiect inițiat împotriva mafiei pădurilor. AUR 
înființează Departamentul „Legea Codrului de AUR", prin care 
vrea să aducă investigaţii de proporţii despre jaful făcut asupra 
resurselor ţării de șmecherii protejaţi la nivel local chiar de cei 
care ar trebui să îi sancţioneze. 


În fiecare an, milioane de metri cubi de lemn ies din ţară, sub 
complicitatea statului român. Pădurile sunt tăiate ilegal, iar 
lemnul ajunge în ţări precum Austria, care face milioane de 
euro de pe urma noastră. În tot acest timp, românii privesc 
cum ţara le e furată, iar pădurile dispar. 


Departamentul va fi sub coordonarea directă a activistului de 
mediu Tiberiu Boșutar, care se luptă de mai bine de 10 ani 


pentru salvarea pădurilor din România. 


Departamentul „Legea Codrului de AUR" este creat să 
monitorizeze și să supravegheze pădurile ţării pentru a detecta 
activităţile ilegale, inclusiv tăierile neautorizate. În acest sens, 
membrii departamentului vor ţine legătura cu autoritățile 
locale pentru a sesiza astfel de abuzuri, astfel încât acestea să 
fie sancţionate. 


CRITICII 
Cerealele ucrainene nu au fost 
cântărite de la începutul războiului 

Purtătorul de cuvânt la Companiei Naţionale de Drumuri a 
declarat că din 2022, în Vama Siret, cântărirea mărfurilor care 
intrau în ţară fie ca erau ucrainene, fie că erau de altă natură 
nu s-a mai făcut. Astfel, cantitatea reală de cereale intrată în 
România prin această vamă este total necunoscută. 


De asemenea, purtătorul de cuvânt al Companiei Naţionale de 
Administrare a Infrastructurii Rutiere , Alin Șerbănescu, a 
declarat pentru Agrojurnal că luni, când cântarul este dat în 
folosință, se teme să nu fie incidente la graniţă cu șoferii 
ucraineni. 


“Suntem curioși cum se va desfășura prima săptămână. Mizăm 
inclusiv pe sprijinul Jandarmeriei Române în cazul în care sunt 
șoferi nemulţumiţi că sunt descoperiţi cu supratonaj.”, a 
precizat acesta. 


